બિલ્કિસ બાનો ગેંગરેપ મામલે સુપ્રીમ કોર્ટે રાજ્ય સરકારને જવાબ આપવા માટે 6 અઠવાડિયાનો સમય આપ્યો છે. આ મામલે દોષી સાબિત થયેલ પોલીસ કર્મચારીઓ વિરુદ્ધ શું કાર્યવાહી કરવામાં આવી છે, એ અંગે સુપ્રીમ કોર્ટે જવાબ માંગ્યો છે. વર્ષ 2002 દરમિયાન થયેલ રણખાણો વખતે બિલ્કિસ બાનો સાથે ગેંગરેપ થયો હતો, તે વખતે બિલ્કિસનું ઉંમર માત્ર 19 વર્ષની હતી. દાહોદ પાસેના રાધિકપુર ગામમાં 3 માર્ચ, 2002ના રોજ આ ઘટના બની હતી. બિલ્કિસ તથા અન્ય ડઝન જેટલા પરિવારો પર ભીડે હુમલો કર્યો હતો, એ દરમિયાન આ ઘટના બની હતી. આ હુમલમાં માત્ર બિલ્કિસ બાનો અને તેમના સંબંધી સદ્દામ અને હુસૈન જ જીવતા બચી શક્યા હતા; જ્યારે બિલ્કિસના માતા, બહેન, પુત્રી સહિત તમામની મૃત્યુ થયું હતું.